(Bjalo ka ge e tsebagaditšwe ka go Seboka sa Maloko a Palamente (karolo yeo e akantšwego 75); kakaretšo ya tlhalošo ya Molaokakanywa wo o gatišitšwego ka go Kuranta ya Mmušo ya Nomoro ya.
[ ] Mantšu ao a ngwadilwego ka mongwalo wo mokoto ka gare ga mašakana a disekwere a bontšha tšeo di tlogetšwego go tšwa go ditlhomamišo tšeo di sa lego gona.
Mantšu ao a thaleletšwego ka mothaladi wo moso a bontšha tše di tsentšwego ka go ditlhalošo tše di lego gona.
Go fetola Molao wa Maphelo le Polokego Meepong, 1996, go ka lekola le go tiiša ditlhagišo tša melawana; go nolofatša tsela ya taolo ge go ntšhiwa ditefišo; go tiiša melato le dikotlo; go ema legatong, go oketša le go tloša go se kwagale ka go ditlhathollo le ka go dipolelo tše itšego; go dira diphetošo tše itšego tše di hlokegago go bona gore di swana le melao ye mengwe, kudukudu Molao wa Tlhabollo ya Methopo ya Minerale le Petroleamo, 2002, le go šogana le ditaba tšeo di tswalanago le tšeo di boletšwego.
"(2) Mongmošomo wa moepo wo o sego wa šomiwa, eupša mo e lego gore setifikeiti sa go tswalela go ya ka [Molao wa Diminerale] Molao wa Tlhabollo ya Methopo ya Diminerale le Petroleamo se šetše se ntšhitšwe, o swanetše go tšea magato ao a kwagalago a gore nako le nako a thibele dikgobalo, go lwala, tahlegelo ya bophelo goba tshenyo ya mohuta ofe goba ofe go ka hlaga mo goba ka lebaka la moepo.".
(6) (a) Mongmošomo a ka thwala Mohlankedimogolo-phethiši.
maina a batho bao e lego balaodi ka fase ga tlhokomelo ya mohlankedi mogolo phethiši.
"(4) Mongmošomo o swanetše go boloka rekoto ya ditlhahlo ka moka tšeo di filwewgo mabapi le mošomi o mongwe le o mongwe go ya ka karolwana (2)."
"(e) a iše kopi ya pego yeo go boletšwego ka yona ka mo go temana (d) [ go komiti ya maphelo le polokego] mo matšatšing a 30 go tloga ka tšatšikgwedi la kotsi, bolwetši bjo bo hlonamilego goba tiragalo yeo e nago le matšhošetši go maphelo yeo e nyakišišwago go Mohlahlobi Mogolo wa Meepo le go komiti ya maphelo le polokego. Ge go se na komiti ya maphelo le polokego mongmošomo o swanetše go iša kopi ya pego go moemedi wa maphelo le polokego yo a hlokometšego lefelo la bošomelo."
"(5A) Nyakišišo go ya ka karolwana (5) e swanetše go phethwa mo matšatšing a 30 ka morago ga kotsi, bolwetši bjo bo hlonamilego goba tiragalo yeo e nago le matšhošetši go maphelo yeo e nyakišišwago goba sebaka sa go feta moo bjalo ka ge Mohlahlobimogolo wa Meepo a ka dumelela."
(b) ka go phumola karolwana (4).
"(2) Tekolo yeo go boletšwego ka yona ka mo go karolwana (1) e swanetše go dirwa pele , goba [ka bjako ka mo go kgonegago] mo matšatšing a 30 ka morago ga, phedišo ya mošomo.".
"[Dikomiti tše di latelago tša sa ruri tša khansele ka gona di a hlongwa] komiti, komititebanyamodiro goba komiti ye nnnyane e ka re ge go hlokega tša hlongwa, komiti efe goba efe e ka akaretša-".
"(2) Tona o swanetše go bea maloko a khansele [le dikomiti tša sa ruri tša Khansele] go ya le ka melawana."
"(2A) Khansele e ka bea maloko go dikomiti, komititebanyamodiro [le] , dikomiti tše nnyane [,] le komiti ye nngwe , sebaka sefe goba sefe sa nako le ka dipeelano dife goba dife."
"(2B) Sebopego le mešomo ya komiti efe goba efe yeo go akantšwego ka yona ka mo go karolwana (2A) e swanetše go bewa ka gare ga molaotheo wo o akantšwego ka mo go karolo 97(3).".
"(eA) ka ngwaga [a lebelediše lenaneo ka moka go] eletša tona ka ga nyakišišo [maphelo le polokego] ya maleba [go ka dumelelwa ka ge go beilwe le go iša kopi go Tona ya Matlotlo gore e lebelelwe] yeo e amanago le maphelo le polokego meepong; le".
Karolo 44 ka mo go Molalo o mogolo ka gona e ya fedišwa.
(1) (a) Mothosemolao o tla tsebja bjalo ka Bohlahlobi bja Maphelo le Polokego ya Meepo ka gona bo a hlongwa.
Molao wa Taolo ya Matlotlo a Mmušo, 1999 (Molao No 1 wa 1999), o akaretša le Bohlahlobi.
(k) a dire mešomo efe goba efe yeo e amanago le maphelo goba polokego meepong yeo Tona a e šupago goba a e beago.
(o) go fana ka thekgo ya lotšistiki, ya taolo le ya setegniki go Khansele.
"(b) swanetše go rerišana le mohlankedi yo a lebanego yo a beilwego go ya ka [karolo 4 ya Molao wa Diminerale] Molao wa Tlhabollo ya Methopo ya Diminerale le Petroleamo mabapi le go šomiša maatla ao."
(b) dumelela motho yo a ikemego a e na le bokgoni go dira mešomo efe goba efe goba ka moka ya mohlahlobi .
(n) go hloma goba go šireletša kgato efe goba efe ya semolao.
tšhelete yeo e kgobokeditšwego le go hwetšwa go ya ka Molao o.
(2) Bohlahlobi bja Maphelo le Polokego Meepong bo swanetše go šomiša ditšhelete tša bjona go lefela ditšhenyegelo tšeo e itiretšego tšona ge bo dira mešomo ya bjona.
(a) go bula akhaonthe ya panka ka leina la Bohlahlobi bja Maphelo le Polokego Meepong le institušene yeo e ngwadišitšwego bjalo ka panka go ya ka Molao wa Dipanka, 1990 (Molao No.
(b) go bea tšhelete ka moka yeo e hweditšwego go ya ka karolwana (1).
(ii) ka mokgwa wo e lego gore go ka dumelelwa ke Tona.
Ngwaga wa ditšhelete wa Bohlahlobi bja Maphelo le Polokego Meepong ke go tloga ka la 1 Aprele ka go ngwaga ofe goba ofe go fihla ka la 31 Matšhe ngwaga o latelago.
(6) Ka ntle le molao ofe goba ofe o mongwe, Bohlahlobi bja Maphelo le Polokego Meepong bo ka se bewe ka fase ga taolo ya semolao goba ka fase ga seemo sa go tšhona ka ntle le ge go dumeletšwe ke Molao wa Palamente wo tšerwego ka maikemišetšo a bjalo.
49B. (1) Mohlahlobi Mogolo wa Meepo o swanetše go kgohlaganya tshepedišo ya mešomo ya Bohlahlobi bja Maphelo le Polokego Meepong le ditho tše dingwe tša mmušo ge go laolwa le ge go tšwetšwapele tša maphelo le polokego ya mošomong, go ya le ka mekgwa ya boitswaro ya taolo ya tšhomišano yeo e akantšwego ka mo go Kgaolo 3 ya Molaotheo.
(2) Mohlahlobi Mogolo wa Meepo a ka phetha dikwano tša tšhomišano le ditho tša maleba tša mmušo go fa khuetšo go tšhomišano yeo go akantšwego ka yona ka mo go karolwana (1).
go tsweletše ka go thibela, go bea mapheko goba legora setsheng go ya ka mokgwa wo Mohlahlobi a ka bonago go hlokega ka gona.
Karolo 54 ya Molaomogolo ka gona e ya fetošwa ka go phumolwa ga dikarolwana (7), (8), (9) le (10).
"(1) Mohlahlobi [yo a nago le lebaka leo le dirago gore a dumele gore mongmošomo o tlotše goba o paletše ke go obamela dineelo dife goba dife tšeo di akantšwego ka mo go karolo 91 (1B),] a ka dira tigelo ka go ngwalela Mohlahlobi Mogolo wa Meepo gore tefišo e gapeletšwe [go] mongmošomo yo a paletšwego ke go obamela dineelo dife goba dife tšeo go akantšwego ka tšona ka mo go karolo 91(1B) ".
(3) Mohlahlobi wa maleba o swanetše go [fa] tliša kopi ya tigelo [goba rekoto yeo go akantšwego ka yona ka mo go karolwana (1) goba (2) go fihla go ] mo go-.
(4) Mongmošomo a ka dira dikemelo ka mokgwa wa go ngwala go Mohlahlobi Mogolo wa Meepo mo matšatšing a 30 a tigelo.
(5) Kemelo yeo e dirilwego go ya ka karolo ye e ka se šomišwe kgahlanong le mongmošomo ka go ditshepedišo tša semolao tša melato ya bosenyi goba ya segae mabapi le sete ya go swana ya dinnete.
(c) a iša molato go bolaodi bja bosekiši gore sephetho se tšewe ge e le gore mongmošomo o swanetše go latofatšwa ka go tshela molao.
(2) Mohlahlobimogolo wa Meepo o swanetše go tsebiša mongmošomo, komiti, moemedi le mokgatlo wa bašomi ka ge go akantšwe ka mo go karolo 55A(3), bjalo ka ge seemo se tla go ba ka gona, ka ga sephetho sefe goba sefe seo se dirilwego go ya ka karolwana (1).
(3) Mongmošomo o swanetše go lefa tefišo efe goba efe yeo e gapeleditšwego go ya ka karolo ye mo matšatšing a 30 a kgapeletšo ya tefišo.
(4) Ge mongmošomo a palela ke go lefa tefišo mo sebakeng seo a se beetšwego, Mohlahlobimogolwane wa Meepo a ka dira kgopelo go kgoro tsheko ye e lebanego gore tefišo e dirwe taelo ya kgoro tsheko yeo.
55C. (1) Tšhelete yeo e hweditšwego ke Mohlahlobimogolwane wa Meepo ka tefo ya ditefišo tšeo di gapeleditšwego go ya ka karolo 55B e swanetše go lefelwa go sekhwama seo se hlomilwego e bile se laolwa ke Mohlahlobi o Mogolwane wa Meepo.
(2) Mohlahlobimogolwane wa Meepo o swanetše gore, ka morago ga therišano le Khansele, a šomiše tšhelete yeo e lego ka sekhwameng go tšwetšapele tša maphelo le polokego ka mo go lefapha la meepo.
(3) Pego ya Mohlahlobimogolwane wa Meepo ye go boletšwego ka yona ka mo go karolo 49(1)(j) e swanetše go bontšha merero ya ditšhelete tša sekhwama.
55D. (1) Mohlahlobimogolwane wa Meepo o swanetše go ntšha melawana ka tsebišo ka mo gare ga Kuranta ya Mmušo mabapi le tigelo ya ditefišo ke mohlahlobi go ya ka karolo 55A.
19. Dikarolo 55E, 55F, 55G le 55H ka gare ga Molaomogolo ka gona di a fedišwa.
"(1) Motho ofe goba ofe [yo e lego hlogo ya taba ya sephetho sa mohlahlobi, goba yo a bego a le go seemo seo sephetho sa mohlahlobi se tšwerwego ka gona, ka ntle le sephetho seo se akantšwego ka mo go karolo 55A] yo a amilego kudu ke sephetho sa mohlahlobi, ka ntle le sephetho seo se akantšwego ka mo go karolo 55B, a ka dira boipiletšo kgahlanong le sephetho seo go Mohlahlobimogolwane wa Meepo.".
21. Karolo 57A ya Molaomogolo ka gona e ya fedišwa.
Motho ofe goba ofe yo a amilego kudu ke sephetho sa Mohlahlobimogolwane wa Meepo, e ka no ba go ya ka karolo 57(3) goba ge go šomišwa maatla afe goba afe ka fase ga Molao o, a ka dira boipiletšo kgahlanong le sephetho sa Mohlahlobimogolwane wa Meepo go [Kgorotsheko ya Bašomi] kgorotsheko yeo e nago le maatlataolotoka.
(2) Boipiletšo ka fase ga karolwana (1) bo swanetše go dirwa le mongwadiši goba klereke ya [Kgorotsheko ya Bašomi] kgorotsheko yeo e nago le maatlataolotoka go ya ka melawana ya [Kgorotsheko ya Bašomi] kgorotsheko yeo, mo matšatšing a 60 go tloga ka tšatšikgwedi leo sephetho sa Mohlahlobimogolwane wa Meepo seo se filwego.
(3) [Kgorotsheko ya Bašomi] kgorotsheko yeo e nago le maatlataolotoka e swanetše go lebelediša boipiletšo le go tiišetša, go beela ka thoko goba a fetola sephetho.
(1) Boipiletšo kgahlanong le sephetho ka fase ga karolo 57 [, 57A] goba 58 ga bo fege sephetho.
(b)] [Kgorotsheko ya Bašomi] kgorotsheko e ka fega tirišo ya sephetho, seo se dirilwego go ya ka karolo 57 goba karolo 58 go emetšwe[go tšea sephetho ka ga taba ye, ge go e na le mabaka ao a kwagalang go dira seo] dikhumanego tša kgorotsheko.
(1) (a) Go maikemišetšo a go godiša dipoelo tše di botse tša nyakišišo go ya ka karolo 60 [Mohlahlobi Mogolwane wa Meepo ka therišano le] Bolaodi bja Bosekiši, ka morago ga go hwetša dikemelo go tšwa go [Ramolaopharephare yo a lebaneng] Mohlahlobi Mogolwane wa Meepo, a ka ntšha setifikeiti sa gore ga go bosekiši bjo bo tla dirwago mabapi le tlolo efe goba efe ya, goba go palelwa ke go obamela, peelo ya Molao o, yeo e amanago le tiragalo yeo e nyakišišwago.
Ge setifikeiti se ntšhiwa, ga go na tefišo go ya ka karolo [55D] 55B goba kgato ya kgalemo yeo e amanago le tiragalo yeo e nyakišišwago e ka gapeletšwago ka morago ga moo goba e ka tšewago kgahlanong le motho ofe goba ofe.
"(3) Motho yo e bago modulasetulo ka tshekong a ka šupetša gore bohlatse bofe goba bofe bjo bo filwego ka nako ya tsheko bo se ke bja šomišwa [go mabaka a dikarolo 55A go fihla go 55D, goba boipiletšo bofe goba bofe bjo bo amanago le dikarolo tšeo, goba] ka go ditsehepedišo dife goba dife tša semolao tša molato wa bosenyi goba kgalemo kgahlanong le motho woo ka ntle le tshepedišo tša semolao go ditatofatšo tša kenollo kgahlanong le motho woo.".
(3) Tona a ka tsena ka moepong ofe goba ofe ka nako efe goba efe ka mabaka fela a dikotsi tša maphelo.
peelano, go fegwa, tsebišo, taelo, taetšo, kiletšo, netefatšo, tumelelo, tokollo, setifikeiti goba tokumente [go phetha] phetho, ye e filwego, ntšhitšwego, [tsebagaditšwego] beetšwego goba dumeletšwego ke goba ka fase ga Molao o ke Tona, Mohlahlobi Mogolo wa Meepo, mohlahlobi, motho ofe goba ofe yo a netefaditšwego ka fase ga karolo 49(4) goba motho ofe goba ofe wo maatla afe goba afe a filwego goba go dira mošomo ofe goba ofe wo a o filwego ka fase ga karolo 96, o ba molato le gona o swanetše ke go lefišwa ka ge go tla be go beetšwe.
(f) ka go phumola ga karolwana (2).
"(5) Motho ofe goba ofe yo a bonwego molato go ya ka karolo efe goba efe yeo go boletšwego ka yona ka mo go kholomo ya 1 ya [Lenaneotlhopho leo le lego ka fase] Lenaneotlhopho1 la Šetule 8 a ka otlwa ka tetišo goba go išwa kgolegong lebaka la go se fete leo go boletšwego ka lona ka mo go Kholomo 2 ya Lenaneotlhopo leo go lebana le nomoro ya karolo yeo."
ka go phumola lenaneotlhopho.
"Molao wa Tlhabollo ya Methopo ya Minerale le Petroleamo" e ra gore Molao wa Tlhabollo ya Methopo ya Minerale le Petroleamo, 2002, Molao No.
'Moalo wa Taolo ya Matlotlo a Mmušo' o ra gore Molao wa Taolo ya Matlotlo a Mmušo, 1999, Molao No.
"'mobu wa ka godimo' go ra gore mobu wa ka godimo bjalo ka ge go hlalošitšwe ka mo go karolo 1 ya[Molao wa Diminerale] Molao wa Tlhabollo ya Minerale le Petroleamo;".
Molao wa Maikarabelo a Semolao a Mmušo, 1957 (Molao No. 20 wa 1957), o šoma ka diphetogo tšeo di nyakago ka seemo, go ya ka Bohlahlobi bja Maphelo le Polokego Meepong, le gona ka go tšhomišo ye bjalo tsebišo ka gare ga Molao woo go Tona ya kgoro yeo e amegago e swanetše go hlathollwa e lebišitšwe go Mohlahlobi Mogolwane wa Meepo.
(7) Bohlahlobi bja Maphelo le Polokego ya Meepong bo tla tšwela pele go ba gona bjalo ka mothosemolao le gona Mohlahlobi Mogolwane wa Meepo ke bolaodi bja tšhupaletlotlo ya bjona.
Tefišo ya godimo yeo e ka gapeletšwago go ya ka karolo 55B e ka no se fete palo ya R1 000 000.
Molaomogolo ka gona o fetošwa ke go bea legatong go polelwana "komiti ya sa ruri", kae le kae mo go tšwelelago, polelwana "komiti" goba "dikomiti".
Molaomogolo ka gona o wa fetošwa ka go bea legatong ge go bolelwa ka Molao wa Diminerale kae le kae mo go tšwelelago, polelwana Molao wa Tlhabollo ya Methopo ya Minerale le Petroleamo.
Molao wo o bitšwa Molao - Phetošwa wa Maphelo le Polokego Meepong, 2008, o tla thoma go šoma ka tšatšikgwedi leo le tla go bewa ke Mopresitente ka tsebišo ka gare ga Kuranta ya Mmušo.
1.1 Go hloma, go hlokomela le go dira gore batho ba obamele maemo a maphelo le polokego ka mo go intasteri ya meepo ya Afrika Borwa e laolwa ka fase ga Molao wa Maphelo le Polokego Meepong, 1996(Molao No. 29 wa 1996) wo o thomilego go šoma ka 1996 (MHSA). MHSA o tšwetšapele morero wa go šireletša maphelo le polokego ya batho kua meepong.
1.2 MHSA o ithekgile ka kgopolo ya motheo ya gore boikarabelo bja maphelo le polokego ke bja mongmošomo (beng ba meepo), ke ka lebaka leo go šomišwago mokgwa wo o ithekgilego ka dipoelo, wo nepo ya wona e lego go ditšweletšwa (dipoelo) e sego go hlahla ke molawana, mokgwa wa go laelelwa wa tsela ya go laolwa wa nako ye e fetilego ka fase ga Molao wa Diminerale,1991 (Molao No. 50 wa 1991).
1.3 Go dira batho gore ba obamele le go laela kobamelo le MHSA go bopa kgwekgwe ya kgwebo ya Bohlahlobi bja Maphelo le Polokego Meepong. Ge go phethagatšwa MHSA Mohlahlobi Mogolwane wa Meepo le bahlahlobi ba bangwe ba go fapana ba na le maatla a semolao ao a phatlaletšego mantši. Bahlahlobi ba matlafaditšwe go ka tsena moepo ofe goba ofe ka nako efe goba efe, ba dira ditlhahlobo tša mafelo a mošomo, ba botšiša batho le go lekola ditokumente. Ge ba se ba kgotsofatšwa ke maemo ka meepong, bahlahlobi ba ka laela gore go obamelwe; ntšha ditaelo tšeo di nyakago kaonafatšo ya maemo mo nakong ye e itšeng, ba dire dinyakišišo go tšwela pele le gore mo go hlokegago ba digele tshekišo moo molato o dirilwego.
2.1 Molaokakanywa o leka go fetoša MHSA gore o kgone go lekola leswa neelo ya phethagatšo ya kobamelo; nolofatša tsela/mokgwa wa tshepedišo; tiiša ditlolo molao le go tiiša dikotlo. Gape e leka go bea legatong le go tloša go se kwagale ka go ditlhalošo tše itšeng le dipolelwana tše itšeng; go dira diphetošo tše itšeng tše di hlokegago go ka bona gore go na le go se fapoge/fapane le melao ye mengwe, kudukudu Molao wa Tlhabollo ya Methopo ya Minerale le Petroleamo, 2002 (Molao wa 28 wa 2002).
2.2 Molaokakanywa o tšwelapele go leka go kopanya tšhepetšo ya taolo ka mo go MHSA le mekgwa ya tirišo ya taolo yeo e kwagalago le dinepo tša Molao wa Tšwetšopele ya Taolo ya Toka, 2000 (Molao wa 3 wa 2000).
2.3 Molaokakanywa o tšwelapele go fetoša karolo 47 ya MHSA go dumelela go tšwelapele go ba gona ga Bohlahlobi bja Maphelo le Polokego bjalo ka mothosemolao yo a nago le maatla a go hlagiša le go laola ditšhelete tšeo e lego tša bjona go ya ka Molao wa Taolo ya Matlotlo a Setšhaba,1999 (Molao wa1 wa 1999).
Diphetošo di kwalakwaditšwe mo go tlalago seatla le bakgathatema ka moka ka mo go Kgoro le gona ba ile ba thekgwa ka botlalo. Bakgathatema ka mo go lefapha la meepo le diminerale ba ile ba rerišwa mabapi le phetošo ye e akantšwego go Molao wa Maphelo le Polokego Meepong.
Molaokakanywa o akanya tšhutišo ya Molao wa Maphelo le Polokego Meepong gore o akaretšwe ka mo go Khansele ya Maphelo le Polokego Meepong. Ditefelo tša tšhutišo le tshepedišo di tlo nyakega ge Molaokakanywa o thoma.
Dikakanyo tšeo di lego ka gare ga Molaokakanywa di ile tša kwalakwatšwa go bakgathatema bao ba amegago ka mo go intasteri e bile go lebeletšwe gore kgokaganyo e tla dirwa go ya ka ditsela tša kgoro le ditshepedišo tša palamente.
6.1 Baeletši ba Molao ba Mmušo le Kgoro ya Diminerale le Enetši ba na le kgopolo ya gore Molaokakanywa wo o swanetše go šongwa go ya le ka tshepedišo yeo e hlomilwego ke karolo 75 ya Molaotheo ka lebaka la gore ga e na neelo yeo e šomago ya go swana le tshepedišo yeo e beilwego ka mo go karolo 74 goba 76 ya Molaotheo.
6.2 Baeletši ba Molao ba Mmušo le bona gape ba na le kgopolo ya gore ga go hlokagale go romela Molaokakanywa wo go Ntlo ya Bosetšhaba ya Baetapele ba Setšo go ya ka karolo 18(1)(a) ya Molao wa Boetapele bja Setšo le Tlhako ya Pušo, 2003 (Molao wa 41 wa 2003), ka gore ga e na dineelo tšeo di lego mabapi le molaosetlwaedi goba ditlwaedi tša ditšhaba tša setšo.